THOMAS BRENT KUOLLUT 1915 18-VUOTIAANA
Hän elää.
Jimmy! Luulin sinun kuolleen.
Kuka sinua ampui?
Minä jatkan tästä, lady Eileen.
Nappasitteko hänet? - Kenet?
Sen naamiomiehen.
Kuulin ääniä ja tulin alas. Se mies pyrki pakoon ikkunasta.
Hän oli vahva kuin härkä.
Missä tohtori Matip on?
Hän ei näytä tulleen alas.
Odottakaa, lady Eileen!
Onko hän kuollut? - Ei.
Hänet on paremminkin rauhoitettu.
Tuo unirohto tappoi Gerryn. Lady Coote antoi tuon pullon Emilylle.
Ettekö tajua? Toinen myrkytys ja murhayritys.
Eikö tilanne ole selvä? - Ei mielestäni.
Kaikki ei aina ole sitä miltä näyttää,
mutta eräät asiat ovat juuri sitä miltä näyttävät.
Mitä ihmettä tarkoitatte? - Tohtori Matipin omaisuus on varastettu.
AGATHA CHRISTIEN SEITSEMÄN KELLOA
Hyvät naiset ja herrat, alue on suljettu.
Kukaan ei poistu ilman lupaani.
Lääkäri paikkasi herra Thesigerin ja on nyt tohtori Matipin luona.
Tämä ei kerta kaikkiaan käy päinsä.
Vakuutin tohtori Matipille, että kartano on turvallinen.
Pääministeri nylkee minut.
Tehkää jotain. - Olen jo tehnytkin.
Mieheni pidättivät tunkeilijan. Pojat, tuokaa nainen tänne.
Loraine?
Hei, Jimmy. Taisin hölmöillä. - Tunnetteko neidin?
Minäkin tunnen. - Tulin Jimmyn vuoksi.
Vain sinä olit minulle ystävällinen Gerryn kuoltua.
Pelkäsin puolestasi.
Minun oli tultava. - En aavistanutkaan.
Onko neiti tutkittu? - On. Hän on aseeton.
Mistä minua epäillään? - Kimppuuni kävi iso mies, ei nainen.
Missä sir Oswald on?
Se on erittäin hyvä kysymys.
Niin minustakin. - Luulin nähneeni hänet.
Hän ei tullut alas metelistä huolimatta.
Yleensä hän valittaa melusta ensimmäisenä.
Miksi kaikki valvovat?
Missä olit, Oswald?
Kävelyllä. Löysin tämän.
Tuota miestä on ammuttu.
Niin, löysin tämän nurmikolta.
Kiitos. Minä otan sen.
Mauser-pistooli.
Tämä olisi ollut viisaampaa jättää niille sijoilleen.
No, anteeksi vain.
Miksi kävelitte pihalla?
En saanut unta. Lähdin kävelylle. Löysin tuon.
Niinkö? - Niin.
Kenties hyökkääjä pudotti sen -
paetessaan.
Minulta meni nyt jotain ohi.
Kuka tuo uusi tyttö on?
Pyydän teitä palaamaan huoneisiinne, kun minä ja mieheni työskentelemme.
Herra Lomax, tulokas tarvitsee huoneen. Häntä vartioidaan.
Alue on poliisin valvonnassa.
Kukaan ei saa tulla tänne eikä poistua. Toivon saavani lisätietoja aamulla.
Palatkaa toistaiseksi huoneisiinne.
Herra Lomax. - Pelko pois. Meitä vartioidaan yhä.
Tekään ette saanut unta. Olemme molemmat kovin...
Sanon sen ranskaksi. Sympa.
Niinkö? - En pyri huoneeseenne.
En uskaltaisi haaveilla siitä. Tai ainahan haaveilla voi.
Haluatteko jotain? - Arvasin, että vaistoaisitte senkin.
Teillä on tarkka vaisto, vaikkakin hiomaton.
Miksi olette ovellani? - Tahdon puhua suoraan.
Kaltaisellenne ihmiselle on puhuttava niin.
Ole suora, Lomax. Muuten maailmasi kiehuu.
Oletteko kunnossa?
Toivottavasti ajan myötä voin olla,
varsinkin jos te suostutte...
Hyvänen aika.
Ette kai tarkoita... - Ymmärsitte tämänkin hetkessä.
Yritättekö kosia minua? - Kyllä vain.
Pyydän vastineeksi vain,
että osoitatte huomanneenne rakkauteni, kiintymykseni ja...
Ai.
Lady Eileen?
Lady Eileen...
Huomenta, lady Eileen.
Onko kaikki kunnossa? - Ei täysin.
Pakenin juuri täpärästi George Lomaxin kosintaa.
Mitä siitä tuumitte?
Olennaisempaa lienee, mitä itse tuumitte.
En halua tuumia koko asiaa. En pidä siitä.
Mitä me katselemme?
"Me" emme katsele mitään.
Erehdytte pahemman kerran.
Selittäkää kiinnostuksenne tähän nurmeen.
Pohdiskelen jalanjälkiasioita.
Etsittekö sir Oswaldin vai hyökkääjän jälkiä?
Hetkinen.
Jälkiä on vain yhdet.
Aivan.
Tuo painauma...
Siitäkö sir Oswald löysi aseen? - On syytä olettaa niin.
Aseen, jonka hyökkääjä pudotti.
Jos jälkiä on vain yhdet, asia ei voi olla niin.
Sir Oswald sanoi löytäneensä aseen nurmikolta.
Ymmärrän kiinnostuksenne.
Jalanjälkiä on yhdet, mutta täällä oli muka kaksi ihmistä.
Jokin siinä ei täsmää.
Monikaan asia ei täsmää.
Pistooli teki syvän painauman.
Nurmeen jäi ruma jälki.
Se tuntuu oudolta, jos joku pudotti aseen juostessaan.
Olen taipuvainen olettamaan,
että se heitettiin pitkän matkan päästä -
oikein voimalla.
Mitä sanotte sir Oswaldista?
Voisin sanoa monia asioita, mutten lörpöttele olettamuksista.
Sepä omaperäistä.
Muut saisivat ottaa mallia.
Pyysin miehiäni kutsumaan seurueen sisälle.
Olitte minulle avuksi.
Olinko? Millä tavalla?
Kaksi luotia.
Yksi löytyi tästä huoneesta -
ja toinen ulkoa.
Neiti Wade. - Tämä luoti ammuttiin...
Onko lady Cootella ongelma? - On.
Neidiltä puuttuu korvakoru. - Voisimmeko keskittyä...
Korut olivat lahja veljeltäni. Menen etsimään sitä.
Tuleeko joku miehistänne mukaani? Viivymme vain hetken.
Turner, hoitakaa asia pikaisesti.
Miten voitte, tohtori Matip?
Tunnen oloni petetyksi. Minulle luvattiin turvalliset olosuhteet.
Sen sijaan minut huumattiin ja elämäntyöni varastettiin.
Joku tietää enemmän kuin myöntää. - Aion puhua myös siitä.
Kaava on varmasti yhä kartanon alueella.
Luotan tarkastaja Battleen täysin.
Minua mietityttää yhä, kuka minua ampui.
No... - Palaako ampuja, vai onko hän huoneessa?
Istuuko hän avoimesti keskellämme?
Mitä?
Mitä vihjaatte, Thesiger?
Hyvät herrat ja naiset!
Käsitellään asiat järjestyksessä. Kuten oli sanomassa, luoteja on kaksi.
Mikä tämä on?
Haluaisin selittää tämän... No, hyvä on.
Todistuskappale Z on hansikas, tai sen jäänteet.
Se löytyi takan arinasta miltei täysin palaneena.
Tahtooko joku sovittaa sitä?
Minä voin sovittaa. - Sepä ystävällistä.
Olkaa hyvä.
Repaleiset reunat.
Ovatko nuo hampaanjälkiä? Mistä ne ovat tulleet?
Näettekö? Hansikas on suuri. Teille aivan liian suuri. Kiitos.
Noin.
Voimmeko nyt palata luoteihin?
Yksi löytyi tästä huoneesta, toinen ulkoa.
Luoti on peräisin herra Thesigerin Coltista.
Leopoldista. - Kiitos. Mitä?
Se hipaisi ikkunankarmia, ja löysin sen marjakuusen rungosta.
Tämä toinen taas on peräisin Mauser 32 -puoliautomaattiaseesta.
Se lävisti herra Thesigerin käsivarren... - Johon olen kiintynyt.
Kiitos, riittää. - Anteeksi.
...ja upposi tähän nojatuoliin.
Se ammuttiin aseella, jonka sir Oswald löysi nurmelta.
Aseessa ei ole muiden sormenjälkiä,
mutta kenties toisella henkilöllä oli käsineet.
En vieläkään ymmärrä hampaanjälkiä. Miksi...
Anteeksi. Jatkakaa. - Kiitos.
Voisiko joku herroistamme ottaa aseen käteensä -
ja heittää sen?
Kenties sir Oswald.
Minäkö? - Ystävällinen tarjous.
Tulkaa tänne ikkunan ääreen.
Nopeasti nyt.
Viskatkaa ase keskelle nurmikkoa.
Vai viskata pitäisi? - Mielellään.
Viskatkaa ihan reippaasti, kun käyn ulkona.
Onko tuo poliisi pätevä? Onko hänellä valtuudet pyytää tätä?
Yritämme selvittää, mitä tapahtui. - No niin.
Olkaa hyvä.
Hienosti viskattu.
En kaipaa ylistystä, Bateman. - Aivan.
Aika outoa hommaa. Täällä viskotaan aseita ennen aamiaista.
Oletteko tyytyväinen, tarkastaja?
Kyllä vain. Kiitoksia.
Ase jätti samanlaisen painauman kuin aiemminkin.
Ainoa ero on, että heititte aseen kauemmas,
mutta olettekin tuollainen riski mies.
Mitä mahdatte vihjata?
En vihjaile. Etsin totuutta.
Minusta vaikuttaa selvältä,
että hyökkääjä huumasi Matipin, varasti paperit ja kiipesi alas murattia.
Sitten hän kohtasi Thesigerin, lamautti tämän ampumalla,
viskasi aseen kädestään ja juoksi pois terassia pitkin.
Mieheni olisivat pysäyttäneet hänet samoin kuin neiti Waden.
Häntä ei muuten ole näkynyt.
Taidan hakea hänet itse takaisin.
Pysytelkää tässä huoneessa.
Kukaan muu ei saa poistua. - Asia selvä.
Hän ei tarkoita minua.
Turner! Voi ei.
Taivas! Häntä on lyöty varsin kovaa.
Loraine on poissa.
Mitä nyt? Kuulimme auton äänen.
Loraine Wade ajaa pois autollanne. - Mitä?
Pojat, tulkaa. - Mitä?
Loraineko sinut kolkkasi? - Erotan pojan tytöstä.
Tämä on minun tutkintani. - Vauhtia sitten.
Menette väärään suuntaan. - Mitä?
Siirrätin autonne talon taakse.
Se oli niin ruma näky. - Niinkö?
Pysyn päätiellä. Loraine ajaa kovaa.
Käydään rautatieasemalla. Ehkä hän vaihtaa junaan.
Puhut kuin rikollisnero. - Kiitos, William.
Varovasti nyt. Emme halua kuolla.
Älä arvostele ajotaitojani. Päivä on muutenkin sietämätön.
Lorainen juttu ja lisäksi se kauhea kosinta...
Kuka sinua kosi? - George Lomax. Hyi että.
Et voi naida häntä. - Siitä olemme samaa mieltä.
Saisit mukavan elämän. - En halua sellaista.
Sen huomaa ajotavastasi.
Pysähdy!
Mitä minä sanoin?
MARKET BASINGIN ASEMA
Tarkistakaa laiturit.
Tietä! Hätätilanne! - Hajaannutaan ja tutkitaan laiturit.
Kaikki kyytiin! Juna lähtee. - Ei. Anteeksi.
Hän nousee junaan laiturilla yksi!
Nyytti! - Pois tieltä!
Anteeksi! - Ei!
Jimmy. - Tullaan. Pidätelkää junaa!
Vauhtia. - Kiitoksia hirveästi.
Kiiruhtiko tästä nainen kirjekuoren kanssa?
Syyllinen ilme. - Eikö?
Eikö kukaan nähnyt häntä?
Hän on sievä.
Minä menen eteenpäin. Tutkikaa te nämä.
On nopeampaa hajaantua. - Onko se viisasta?
Loraine päihitti poliisinkin. - Minä en häntä pelkää.
Mistä sait tuon? - Nappasin sen siinä hälinässä.
Ase on todistuskappale. - Tarvitset suojelua.
Kuvittelenko, vai käyttäytyykö ystävämme William oudosti?
Miksi hän halusi hajaantua? - Mitä vihjaat?
Entä jos Bill huumasi Matipin, nappasi kaavan,
heitti sen ulkona väijyvälle Lorainelle -
ja kävi kimppuuni hämäykseksi Lorainen paetessa?
Bill ei ollut huoneessaan.
Hän tiesi vahtivuoromme, missä minä olisin -
ja milloin reitti olisi selvä.
Hän oli kanssani, kun törmäsin salaseuraan klubilla.
Ovatko hän ja Loraine rikostovereita?
Meidän on pidettävä varamme.
Anteeksi.
Bill? - Nyytti.
Täällä. Löysin hänet.
Tämäpä kätevää. Varovasti nyt.
Hänellä oli näyte ja kaava. Hän on kaiken takana.
Ystävänne on käsittänyt väärin. Voin selittää kaiken.
Nyt on syytäkin.
Miksi pakenit kaavan kanssa? - Gerry surmattiin sen vuoksi.
Teen tämän hänen kunniakseen. - En usko tuota.
Luotatko niihin miehiin?
Gerry ei luottanut. - Älä puhu hänestä.
Luuletko pakenevasi hänen avullaan?
Huumasit Matipin Gerryn tappaneella myrkyllä.
Epäilin lady Cootea, mutta sinä se olitkin.
Olit Chimneysin juhlissa.
Myrkytit Gerryn.
Olet erehtynyt.
En aivan hahmota kokonaisuutta.
Jimmyä tuskin ammuit.
Hoidan tämän. - Hiljaa, Bill.
Näytä lippusi. - Mitä?
Anteeksi, mitä? - Näytä lippusi.
Muuten Bill ampuu, vai mitä?
Kyllä vain.
Olet todella omituinen ihminen.
On väärä hetki tarkastaa liput. - Pysy tilanteen tasalla.
Tämä oli suunniteltua.
Loraine ehti suunnitella pakonsa.
Hän tähtäsi juuri tähän junaan.
Luulin, että tapaisit jonkun päätepysäkillä,
mutta jäätkin seuraavalla asemalla.
Sielläkö luovutat kaavan?
Auta vähän, Jimmy.
Jimmy, laske aseesi.
Ei, Jimmy. - Loraine...
Pelkäänpä, että minä täydennän kokonaisuuden.
Käsine takassa...
Siksi Battle kiinnostui siitä.
Ja hampaanjäljet...
Nyt ymmärrän kaiken. - Mitä?
Pidät asetta vasemmalla kädellä.
Mitä siitä?
Mitään hyökkääjää ei ollut.
Lavastit kaiken.
Ammuit itseäsi käsivarteen, jotta kaikki kuulisivat.
Pidit vasemmassa kädessäsi hansikasta.
Liian isoa hansikasta.
Sormenjälkiä välttääksesi riisuit sen hampaillasi -
ja heitit takkaan.
Pistoolin heitit kirjastosta nurmelle.
Sinä sen teit, ei sir Oswald.
Olin miltei oikeassa.
Käsittämätöntä, että se ukko heittää minua pidemmälle.
Jos Lomax pitäisi takkatulta yllä, hanska olisi palanut.
Teit kaiken hämätäksesi meitä.
Sillä välin Loraine huumasi Matipin ja varasti kaavan.
Olet tosiaan terävä-älyinen.
Nyt olette paljastuneet.
Laske aseesi, Jimmy.
Bill! - Pysy paikallasi, ole hyvä.
Kiitos.
Loraine myrkytti Gerryn.
Sinä ammuit Ronnyn.
Olet hyvä tyyppi mutta liian fiksu. Siksi sinusta on harmia.
Jotta voimme luovuttaa kaavan eteenpäin ja saada rahamme,
emme kaipaa enempää harmeja.
Jimmy.
Sanoisin yhden asian. - Minkä?
Ota kiinni.
Bill, kuuletko minua?
Jimmy ampui minua.
Luoti osui Matipin koteloon.
Tämä on aikamoinen keksintö.
Se pelasti henkeni.
Menen Jimmyn perään. Kaava on hänellä.
Anna minun. - Pysäytä sinä juna.
Se ei saa päästä seuraavalle asemalle. - Miten teen sen?
Sano, että olet ulkoministeriöstä. - Tämä on sisäministeriön toimialuetta.
Anteeksi.
Pysäytä juna, Bill.
SAKKO VÄÄRINKÄYTÖSTÄ £5
Paljastuit.
Kaikki heti ulos! Häipykää, tai ammun kaikki!
Ulos ja heti! - Menkää kiireesti.
Alkakaa painua!
Ammutko minut niin kuin Ronnyn?
Hyvä on.
Minä sen tein.
Vaihtoehtoja ei ollut.
Ronny oli päätellyt liikaa ja halusi puhua kanssani.
Hän oli säntillinen kaveri, vaikkei se häntä pelastanut.
Sinun pitää kuitenkin uskoa, etten satuttanut Gerryä.
Pidin hänestä.
Loraine juotti hänelle myrkkysamppanjaa herttaisesti hymyillen -
ja jätti pullon yöpöydälle lavastaakseen tapahtuneen -
joksikin muuksi.
Gerry oli ystäväsi.
Entä kellot takanreunuksella?
Järjestin ne hämäykseksi.
Tiesin Ronnyn ja Billin kellojekusta -
ja olin kuullut Gerryn mainitsevan seitsemän kelloa.
Se tuntui lahjalta.
Ronny yritti kuollessaan kertoa, että ampuja olit sinä.
Sano... Jimmy Thesiger...
Seitsemän kelloa.
En vain ymmärtänyt häntä.
On sääli, että tajusit kaiken, kun olemme näin lähellä.
Et varmaan halua osuutta rahoista?
Rahastako tässä on kyse?
Mistä muustakaan? Olen tiukassa paikassa.
Toden sanoakseni olen velkaa enemmän kuin omistan.
Se ei oikeuta tekoanne. - Et sinä minua ammu.
Sinua ei surtaisi.
Julmasti sanottu. Äiti voisi surra. - Miksen ampuisi?
Kostaisin Ronnyn ja Gerryn puolesta,
ja kaikkien niiden, jotka petit suunnitelmallasi.
Luuletko, että osaisin keksiä tällaista?
Minulla ei riitä älli eivätkä kontaktit.
Mistä puhut? - Laske ase, niin kerron.
Älä valehtele. - Puhun totta. Laske aseesi.
Olen pelkkä työmehiläinen. - Mistä sinä puhut? Kerro.
Loraine ei tapaa ketään asemalla.
Suunnitelma ei mennyt niin.
Kaavaa ei luovuteta asemalla,
vaan tässä junassa.
Operaation suunnittelija on junan etuosassa.
Valehtelet. - Etummainen 1. luokan hytti.
Siellä tapaamme operaation aivot.
Hän ehdotti tätä, ja hänellä on tarvittavat kontaktit.
Olisi törkeää ampua, kun kerroin tuon.
Älä saarnaa törkeydestä.
Sinun ei oikeasti kannata mennä sinne, Nyytti!
Väistäkää.
Tuolla on rikollinen. Pidätelkää häntä poliisin tuloon asti.
Ehei, neiti Wade. Pysykää siellä, kunnes poliisi saapuu.
Hytti on vankisellin kokoinen. Saatte tilaisuuden totutella.
Nyytti! Et usko, mitä tapahtui.
Pysy siinä. - Nyytti?
Nyytti. Mitä sinä täällä teet? - Äiti.
Entä itse?
Juna näköjään pysähtyi. Onkohan raiteilla lehmiä?
Luoja meitä varjelkoon karjan keskeytyksiltä.
Tämäpä yllätys. Tule istumaan.
Olet junassa.
Niin muuten olenkin.
Et ikinä matkusta junalla.
Vihaat maailmaa -
ja sen ihmisiä.
Jankutat aina, että minun pitäisi poistua kotoa.
Tässä sitä nyt ollaan.
Uskaltauduin rahvaan joukkoon.
Voin sanoa, etten nauti tästä lainkaan.
Sinä olet -
kaiken takana.
Sinä.
En ymmärrä, kultaseni. - Älä loukkaa minua.
Jimmyn ja Lorainen oli tarkoitus tuoda kaava tänne -
ja luovuttaa se henkilölle, joka myisi sen.
Operaation aivoille.
Pelkäänpä, että meidän on vihdoin aika -
käydä kypsien aikuisten keskustelu.
En odota sinun ymmärtävän heti. - Tapoit Gerryn.
En todellakaan. Se tyttö sen teki.
Hän on liian impulsiivinen.
Hän pelkäsi Gerryn olevan jäljillämme.
En ikinä olisi ehdottanut niin äärimmäistä keinoa.
Järjestit Chimneysin juhlat -
kerätäksesi tietoja kaavasta.
Mitä sitten teit?
Palkkasitko Jimmyn ja Lorainen auttamaan sen varastamisessa?
Olet yhtä nopeaälyinen kuin isäsi.
Kaava voisi auttaa maamme puolustamisessa,
ja sinäkö tahdot myydä sen muualle,
vihollistemme käsiin?
Olet isänmaanpetturi. - Isänmaa petti minut.
Se petti isäsi, veljesi ja meidät kaikki.
Tämä perhe on palvellut maataan enemmän kuin voit tietääkään.
Tiedän tuskallisen hyvin, miten se toimii.
Se salli sinun veljesi, minun poikani,
joutua tykinruoaksi.
Hänet komensi kuolemaansa harhainen, humalainen kenraali.
Luuletko veljesi uhrausta jollain lailla kunniakkaaksi?
Sitä se ei nimittäin ollut.
Hänen maansa ei suojellut häntä.
Se heitti hänet keskelle teurastusta,
joka ei vaikuttanut sodan kulkuun millään lailla.
Isänmaa ei suojellut myöskään isääsi.
Rakas isänmaani -
on riistänyt minulta jokaisen rakastamani ihmisen.
Ei minua.
Ei sinua.
Mutta poikani.
Rakkaan esikoispoikani.
Se tuska on vertaansa vailla.
Sinulla on yhä minut.
Enkö minä riitä?
Miten meidän on tarkoitus elää?
Miten minun on tarkoitus elää?
Kuka meistä huolehtii, kun isäsi ja veljesi ovat poissa?
Miksi aiheutit kaikki nämä kuolemat?
Rahan vuoksiko? - Koska meillä ei ole rahaa!
Etkö ymmärrä, lapsi?
Mitä minulla on? Arvoton perintökartano, jonka ylläpidosta en kykene maksamaan.
Jos menetämme sen, meille ei jää kotia eikä asemaa.
Tämä olisi ratkaissut sen ongelman kertaheitolla.
En tunnista sinua, äiti. - Et niin.
En ole hyvä vanhempi.
Toivot minulta enemmän kuin kykenen tarjoamaan.
Isäsi kykeni.
Ilman häntä olen kuin tuuliajolla.
Olen pyrkinyt piiloon sinua ja maailmaa -
hyvästä syystä.
Voi herttaista Nyyttiäni.
Luulin Thesigerin ja sen tytön -
luovan tarpeeksi välimatkaa minun ja suunnitelman välille.
Luulin, ettei kukaan välittäisi.
Unohdin laskea sinut mukaan yhtälöön.
Ymmärrän nyt, että se oli typerää.
Aliarvioit minut.
Ja sinä yliarvioit minua koko elämäsi ajan.
Nyt, lapsikulta...
Saanko esittää yhden kysymyksen?
Sallitko minun pujahtaa matkoihini ennen viranomaisten tuloa?
Et kai ampuisi omaa äitiäsi?
En sydämeen.
Nilkkaan saattaisin ampua hidastaakseni häntä.
Saattaisitko tosiaan?
Ota selvää, jos uskallat.
Bravo, tyttöseni.
Jestas sentään. Lady Eileen ja lady Caterham.
Niinpä tietenkin.
Nyt minä ymmärrän.
Otan osaa.
Tunnenko teidät?
Alfred.
Mitä teet täällä?
Minut lähetettiin noutamaan teidät.
Kuka lähetti?
Työnantajani pyytävät teitä saapumaan Seitsemän kellon klubille.
Välitä heille pahoitteluni. En pääse paikalle.
He ovat itsepintaisia.
Älkää nostako metakkaa älkääkä huutako apua.
Nousisitteko nyt autoon?
Tämän jälkeen on turha toivoa hyviä suosituksia.
Istuutukaa.
Mitä nyt tapahtuu?
Tapatteko minutkin?
Paljasta ainakin kasvosi, Seitsemän.
Minulla on kerrottavaa. - Totta hemmetissä onkin.
En ymmärrä. Luulin teitä tappajiksi. - Olemme kaikkea muuta.
Seitsemän kellon salaseura on kaikkea muuta kuin pahansuopa.
Minulla on ollut erittäin pitkä päivä.
Tämä ryhmä on epävirallinen liitto,
jonka tavoite on tehdä maailmastamme turvallisempi -
näinä myrskyisinä aikoina.
Pimeyden voimat saavat jalansijaa kaikkialla maailmassa.
Yritämme estää niitä pääsemästä niskan päälle.
Siksi olin Wyvernissä suojelemassa tohtori Matipia -
herra Thesigerin ja neiti Waden katalilta juonilta.
Miksi kerrotte tämän -
ja miksi pakotitte minut tänne aseella uhaten?
Muuten ette olisi saapunut kuulemaan tarjoustamme.
Kuulemaan mitä?
Tahdomme teidät jäseneksi.
Tahdotte mitä?
Olen tarkkaillut ja arvioinut teitä. - Ai, arvioinut?
Olisitte erittäin arvokas lisäys riveihimme.
Minun värväämisestänikö tässä on ollut kyse?
Tässä työssä tarvitaan sisua, jota teillä todellakin riittää.
Joitakin vuosia sitten menetimme -
yhden tärkeimmistä agenteistamme.
Isänne.
Hän istui tuolla paikalla.
En ymmärrä.
Olin isänne kanssa, kun hän kuoli.
Hän oli tuolloin Seitsemän kellon komennuksella -
ja menossa tapaamaan tohtori Matipia.
Ei.
Isä kuoli espanjantautiin ulkomailla. - Ei kuollut.
Hän jäi vihollistemme ansaan suunnitelmiemme paljastuttua.
Olitteko isän vierellä?
Vasta, kun oli myöhäistä.
Yritän suojella auttajiamme,
mutta valitettavasti en aina onnistu.
Tiesikö äitini tästä? - Ei isänne kuolemasta.
Uskon, että äitinne tiesi isänne työstä ja sai tietoa kaavasta -
illastamalla isänne tunteneiden ihmisten kanssa.
Juoruilla on suuri voima oikein tulkittuina.
Aivan.
Lady Eileen, isänne oli paras agenttimme,
mutta teistä voi tulla häntäkin paljon parempi.
Kukaan ei ole puhunut minulle noin. - Tarkoitan joka sanaa.
Olette tienhaarassa.
Vähättelette asioita kuten tavallista.
Tämä työ on vaarallista.
Matkustaisitte kaukaisiin maihin,
toimisitte vakoojana ja kohtaisitte suuria vaaroja.
Tarvitsemme teitä, lady Eileen.
Meillä on teille kiireellinen ja vaarallinen tehtävä,
ja teidän pitäisi aloittaa välittömästi.
Miten vastaatte?
Kertokaa minulle kaikki.
Tekstitys: Anne Aho